open-index/open-wikipedia-markdown huggingface dataset:
Denzel Washington

thumb|links|180px|Washington in 2000.
**Denzel Hayes Washington Jr.** (gebore op 28 Desember 1954) is ’n Amerikaanse akteur en rolprentmaker. Hy is bekend vir sy vertonings op die skerm en verhoog en is al beskryf as 'n akteur wat "die konsep van die klassieke rolprentster" herkonfigureer het. Hy is ook bekend vir sy gereelde samewerking met regisseurs Spike Lee, Antoine Fuqua en Tony Scott. Deur sy loopbaan wat oor vier dekades strek, het Washington talle toekennings ontvang. Hy het drie Golden Globes gewen, ’n Tony en twee Oscars: vir beste manlike byspeler in die historiese oorlogsdrama *Glory* (1989) en vir beste akteur in die misdaadriller *Training Day* (2001).

## Loopbaan 
Washington het sedert die 1990's groot lof ontvang vir sy toneelspel, onder meer in rolle soos die Suid-Afrikaanse anti-apartheidsaktivis Steve Biko in *Cry Freedom* (1987), die menseregteaktivis Malcolm X in *Malcolm X* (1992), die bokser Rubin "Hurricane" Carter in *The Hurricane* (1999), die digter Melvin B. Tolson in *The Great Debaters* (2007) en die dwelmhandelaar Frank Lucas in  *American Gangster* (2007). In 2016 was hy op die 73ste Golden Globe-toekenningsaand die ontvanger van die Cecil B. DeMille-prys vir sy lewenslange bydrae tot die vermaakbedryf.

## Pryse en benoemings 
Washington het al sowat 60 rolprentpryse gewen en is talle ander kere benoem. Van sy belangrikste pryse en benoemings is:

### Oscars 
### Golden Globes 
### Grammys 
### Primetime Emmys 
### Screen Actors Guild Awards 
## Verwysings
Helen Hunt

**Helen Elizabeth Hunt** (gebore 15 Junie 1963) is ’n Amerikaanse aktrise, regisseur en draaiboekskrywer. Sy het sewe jaar in die sitkom *Mad About You* gespeel en was die enkelma Carol Connelly in die romantiese komedie *As Good as It Gets* (1997), waarvoor sy die Oscar vir beste aktrise gewen het. Van haar ander noemenswaardige prente sluit in *Twister* (1996), *Cast Away* (2000), *What Women Want* (2000) en *The Sessions* (2012), waarvoor sy ’n Oscar-benoeming vir beste vroulike byspeler gekry het. 

Hunt het haar regisseursdebuut in 2007 gemaak met *Then She Found Me*. Sy het ook vier Emmys, vier Golden Globes en twee Screen Actors Guild Awards gewen.

## Loopbaan 
Hunt het in die 1970's as 'n kinder-aktrise begin werk.

## Eksterne skakels 
*
Anne Hathaway

**Anne Jacqueline Hathaway** (gebore op 12 November 1982) is ’n Amerikaanse aktrise en sangeres. Ná verskeie verhoogrolle het sy in die TV-reeks van 1999 *Get Real* gespeel. Sy het bekend geraak ná haar rol as Mia Thermopolis in die Disney-prent *The Princess Diaries* (2001) en sy opvolg (2004). Sedertdien was sy in dramatiese prente te sien soos die 2005-flieks *Havoc* en *Brokeback Mountain*. In 2006 het sy in *The Devil Wears Prada* gespeel en in 2007 in *Becoming Jane* as Jane Austen. Sy was ook Catwoman in Christopher Nolan se *The Dark Knight Rises* (2012) en in *Interstellar* (2014).

In 2008 het sy verskeie pryse gewen vir haar spel in *Rachel Getting Married*, asook ’n Oscar-benoeming vir beste aktrise. In 2010 was sy te sien in die lokettreffers ''Valentine's Day*, *Alice in Wonderland* en *Love and Other Drugs*. Sy het ’n Emmy gewen vir haar stemwerk in *The Simpsons*. In 2012 was sy in *Les Misérables* en het sy groot lof en verskeie pryse vir haar spel gekry, onder meer die Golden Globe, Screen Actors Guild Award en Bafta vir beste vroulike byspeler.

Die tydskrif *People'' het haar een van die nuwe sterre van 2001 genoem en sy was in 2006 op die lys van hul 50 mooiste mense.

## Verwysings
Tommy Lee Jones

**Tommy Lee Jones** (gebore op 15 September 1946) is ’n Amerikaanse akteur en rolprentmaker. Hy het vier Oscar-benoemings gekry, en het een gewen vir beste manlike byspeler vir sy spel in die 1993-riller *The Fugitive*.

Sy ander noemenswaardige rolle was in die TV-minireeks *Lonesome Dove*, die *Men in Black*-fliekreeks, en in die prente *No Country for Old Men*, *Batman Forever*, *Under Siege*, *Man of the House* en *Natural Born Killers*. Hy het ook al werklike mense uitgebeeld soos die sakeman Howard Hughes, die Kongreslid Thaddeus Stevens, die tereggestelde moordenaar Gary Gilmore en die basketbalheld Ty Cobb.

## Verwysings
Tuisbly

**Tuisbly**

----
**Adres**

Tussen Belfast en Dullstroom 
----

**Tuisbly** is 'n treinstasie tussen Belfast en Dullstroom. Die stasie het volgens oorlewering sy naam te danke aan 'n man wat nie die spoorwegrooster kon lees nie, en as 'n gevolg daarvan die trein gereeld gemis het.

## Verwysings
Kanaal van Bristol

[duimnael|links|Die klein hawe van Lundy, 'n eiland wat deur baie by die [Britse Eilande se grootste natuurwonders gereken word]]
[duimnael|links|Sonop oor die Kanaal van Bristol soos gesien van die wal naby die kusdorp Minehead in die grafskap [Somerset, Engeland]]
Die **Kanaal van Bristol** (Engels: *Bristol Channel*; Wallies: *Môr Hafren*, letterlik "Severnsee") is 'n groot baai van die noordelike Atlantiese Oseaan wat in die weste van Groot-Brittanje ver in die eiland instrek en die graafskappe Devon en Somerset in Suidwes-Engeland van Suid-Wallis skei. Sy wydste punt is 50 km breed. Skepe, wat die naamgewende Engelse seehawe Bristol of die Walliese hawens Swansea en Cardiff aandoen, gebruik almal die Kanaal van Bristol.

Sy noordelike oewer grens aan die Suid-Walliese steenkoolvelde en is hoogs geïndustrialiseerd, terwyl die suidelike oewer in Somerset en Devon 'n oorwegend landelike karakter het. Die Severn-riviermonding is teen die kanaal se oostelike einde geleë. Die eiland Lundy, wat in die middel van die kanaal sowat 19 km wes van Ilfracombe geleë is, word tans deur die *National Trust* besit.

Groot dele van die kuslyn aan weerskante van die kanaal is as vanweë hul natuurskoon as *Heritage Coast* aangewys, insluitende Exmoor, Bideford Bay, die Hartland Point-skiereiland, die eiland Lundy, Glamorgan, die Gower-skiereiland, Suid-Pembrokeshire en die eiland Caldey.

## Eksterne skakels
Iere

: *Hierdie artikel handel oor die etniese groep. Vir die taal, sien Iers-Gaelies.*

Die **Iere** (Engels: *Irish* of *Irish people*, Iers-Gaelies: *Muintir na hÉireann* of *Na hÉireannaigh*) is 'n Keltiese nasie en etniese groep inheems aan Ierland en die omliggende eilande. Volgens argeologiese studies is Ierland sedert sowat 9&nbsp;000 jaar bewoon. Vir die grootste deel van die geskiedenis van Ierland het die Iere hoofsaaklik 'n Gaeliese volk gevorm. Anglo-Noormanne het dele van Ierland in die 12de eeu verower, terwyl na die Engelse (her)verowering en kolonisering van Ierland in die 16de en 17de eeue 'n groot aantal Engelse en Laeland-Skotte op dele van die eiland gevestig het, veral in Noord-Ierland, waar hulle 'n afsonderlike en aparte etniese groep vorm.

duimnael|links|400px|Die Ierse diaspora wêreldwyd:
Deur die geskiedenis heen het baie bekende Ierse mense verskyn. Die 6de eeuse Ierse monnik en sendeling Columbanus word as een van die "vaders van Europa" beskou, gevolg deur Kilianus en Virgilius van Salzburg. Die wetenskaplike Robert Boyle word as die "vader van chemie" beskou. Bekende Ierse ontdekkingsreisigers sluit in Brendan, Robert McClure, Ernest Shackleton en Tom Crean. Volgens sommige berigte was die eerste Europese kind wat in Noord-Amerika gebore is aan beide kante van Ierse afkoms en 'n Ier was die eerste Europeër wat sy voet op Amerikaanse bodem gesit het tydens Columbus se ekspedisie van 1492.

Ierland het 'n bevolking van sowat 5,7 miljoen, maar dit word beraam dat sowat 70 tot 80 miljoen mense wêreldwyd Ierse voorouers het. Histories gesien was emigrasie van Ierland die gevolg van konflikte, hongersnood en ekonomiese kwessies. Mense van Ierse afkoms het hoofsaaklik in Engelssprekende lande, veral die Verenigde Koninkryk, die Verenigde State, Kanada, Australië en Nieu-Seeland, gevestig. Daar is ook 'n beduidende aantal in Argentinië en Meksiko. Die Verenigde State het die meeste mense van Ierse afkoms, terwyl Australië 'n hoër persentasie van mense met Ierse afkoms as enige ander land het. Baie Yslanders het Ierse en Skots-Gaeliese voorouers.

## Verwysings 
## Bronne 
* 15px Hierdie artikel is vertaal uit die Engelse Wikipedia

## Eksterne skakels
Sean Penn

**Sean Justin Penn** (gebore op 17 Augustus 1960) is ’n Amerikaanse akteur, rolprentmaker en politieke aktivis. Hy het al twee Oscars gewen: vir sy rolle in die raaiseldrama *Mystic River* (2003) en die biografiese fliek *Milk* (2008).

## Loopbaan 
Penn het sy toneelloopbaan in televisieprogramme begin, in ’n 1974-episode van *Little House on the Prairie*, wat deur sy pa, Leo Penn, geregisseer is. Ná sy rolprentdebuut in die 1981-drama *Taps* en ’n verskeidenheid ander fliekrolle in die 1980's, onder meer *Fast Times at Ridgemont High*, het Penn begin aandag trek vir rolle in die misdaaddramas *At Close Range* (1986) en later ''Carlito's Way* (1993). 

duimnael|links|180px|In 1997 by die Cannes-rolprentfees. 
[duimnael|links|180px|In 2008 met die verfilming van *[Milk*.]]
Hy het bekend geraak as ’n uitnemende hoofakteur in die 1995-drama *Dead Man Walking*, waarvoor hy sy eerste Oscar-benoeming gekry het, asook die Silver Bear vir beste akteur op die Berlynse Rolprentfees. Penn het nog twee Oscar-benoemings gekry, vir Woody Allen se komediedrama *Sweet and Lowdown* (1999) en die drama *I Am Sam* (2001) voordat hy sy eerste Oscar in 2003 gewen het vir *Mystic River* en sy tweede een in 2008 vir *Milk*. Hy het ook ’n prys vir beste akteur gewen op die Cannes-rolprentfees vir *She's So Lovely* (1997), en twee op die Venesiese Rolprentfees vir die indie-prent *Hurlyburly* (1998) en die drama *21 Grams* (2003).

Penn het in 1991 sy regisseursdebuut gemaak met *The Indian Runner*. Hy was ook die regisseur van die drama *The Crossing Guard* (1995) en die raaiselfliek *The Pledge* (2001). In 2002 was hy die regisseur van een van die 11 segmente van *11'09"01 September 11*, ’n saamgestelde rolprent oor die aanvalle op 11 September 2001. Sy vierde vollengteprent, die biografiese oorlewingsdrama *Into the Wild* (2007), het groot lof en twee Oscar-benoemings gekry.

## Persoonlike lewe 
Benewens sy rolprentewerk, is Penn bekend as politieke en sosiale aktivis, veral vir sy kritiek op die regering van George W. Bush, sy kontak met die presidente van Venezuela en Kuba asook vir sy humanitêre werk ná Orkaan Katrina en die 2010-aardbewing in Haïti. Hy het ook koerante en tydskrifte gehaal met sy huwelike met die sangeres Madonna en die aktrise Robin Wright. Hy was ook ’n ruk lank in ’n verhouding met die Suid-Afrikaans gebore aktrise Charlize Theron.

In Januarie 2016 het Penn ’n onderhoud (wat hy in Oktober 2015 gevoer het) met die Meksikaanse dwelmbaas Joaquín "El Chapo" Guzmán in die tydskrif *Rolling Stone* gepubliseer. Die Meksikaanse owerhede het die belangrikheid verwerp wat die Amerikaanse media aan Penn gegee het met die eindelike herinhegtenisneming van Guzman, en eerder klem geplaas op die aktrise Kate del Castillo se kommunikasie met Guzman. 

## Verwysings 
## Eksterne skakels 
* *Guardian*-onderhoud, 8 April 2005
* *Esquire*-onderhoud/profiel
* Smiles for Smirks deur Sean Penn, *The Huffington Post'', 21 April 2009
*

* 15px Hierdie artikel is vertaal uit die Engelse Wikipedia
Jean Anouilh

**Jean Anouilh** (1910–1987) was 'n Franse dramaturg en toneelskrywer wie se loopbaan oor vyf dekades gestrek het. Hy is veral bekend vir toneelstukke soos *Antigone* (1942) en *Becket* (1958). Die grootste deel van repertoire handel oor die handhawing van integriteit in 'n wêreld van morele kompromie.

## Beknopte biografie 
Jean Marie Lucien Pierre Anouilh is op 23 Junie 1910 in Bordeaux gebore. Hy was die seun van 'n kleremaker en 'n klavieronderwyser.
duimnael|Die graf van Anouilh, sy oudste dogter Catherine (1934-1989) en sy laaste lewensmaat, Ursula Wetzel (1938-2010), in die Pully-begraafplaas naby Lausanne.
Ná sy studies in die regte werk hy vir twee jaar by 'n reklame-agentskap. In 1929 word hy die sekretaris van Louis Jouvet van die *Comédie des Champs-Élysées*. In 1929 skryf hy sy eerste stuk, die klug *Humulus le muet* en in 1931 sy eerste "ware" stuk ''l'Hermine*. Hy besluit om voltyds te skryf, maar dit was aanvanklik nie so maklik nie.

Hy maak sy deurbraak in 1937 met *Le Voyageur sans Bagage*. Dit is deur die akteurs Sacha en Ludmilla Pitoëff in die teater van die Mathurins op die planke gebring.

Tydens die Duitse besetting het Anouilh aanhou skryf. Hy bly egter onpartydig, waarvoor hy later sterk gekritiseer is. Sy *Antigone'' is in 1942 geskryf, maar eers in 1944 opgevoer. Na die besetting het hy hom oor 'n medeskrywer, Robert Brasillach, ontferm, wat wel met die besetters saamgewerk het. Hy het tevergeefs probeer om hom van die doodstraf te red. Hierdie gebeurtenis het 'n groot impak op sy lewe gehad. Hy het uiteindelik menssku geword en is op 3 Oktober 1987 in Lausanne in Switserland oorlede.

## Toneelstukke 
* 1928 Humulus le muet
* 1929 La Mandarine
* 1931 L’Hermine
* 1932 Jézabel
* 1932 Le Bal des Voleurs
* 1934 La Sauvage
* 1935 Y’avait un prisonier
* 1935 Le Voyageur sans Bagage
* 1937 Le Rendez-vous de Senlis
* 1939 Léocadia
* 1941 Eurydice
* 1942 Antigone
* 1945 Oreste
* 1945 Roméo et Jeannette
* 1946 Médée
* 1947 L’Invitation au Château
* 1948 Ardèle ou la Marguérite
* 1950 La Répétition ou l’Amour puni
* 1951 Colombe
* 1952 La Valse des Toréadors
* 1952 L’Alouette
* 1954 Cécile ou l’Ecole des Pères
* 1955 Ornifle ou le courant d’airs
* 1956 Pauvre Bitos ou le Diner des Têtes
* 1957 L’Hombre de la crosse
* 1958 Becket ou l’honneur de Dieu
* 1959 L’Hurluberlu ou le réactionnaire amoureux
* 1959 La Foire d’empoigne
* 1959 La Petite Molière
* 1960 Madame de…
* 1961 La Grotte
* 1962 L’Orchestre
* 1968 Le Boulanger, La Boulangère et le petit Mitron
* 1969 Cher Antoine ou l’amour raté
* 1970 Ne réveillez pas madame
* 1970 Les poissons rouges ou Mon père, ce héros
* 1973 Le Directeur de l’Opéra
* 1981 Le Nombril

## Verder naleeswerk 
* *Romeo en Jeannette*, Afrikaanse vertaling van *Roméo et Jeannette* deur Peter Blum, 1969, 

## Verwysings
Bas Belder

**Bastiaan (Bas) Belder** (gebore 25 Oktober 1946 in Ridderkerk) is 'n Nederlandse politikus. Vanaf 1984 tot 2019 was hy 'n lid van die Europese Parlement (fraksievoorsitter) vir die Staatkundig Gereformeerde Party gewees. 

Voordat hy die politiek betree het, was hy werksaam as onderwyser in geskiedenis aan 'n hoërskool en later as buitelandse redakteur by die Reformatorisch Dagblad. Hy het Oos-Europese en Chinese geskiedenis aan die Universiteit Utrecht gestudeer. Hy het ook die opleiding van geskiedenisonderwysers aan die Nutsakademie in Rotterdam gevolg.

## Eksterne skakels 
*  Parlement.com
Henk Kamp

**Henricus Gregorius Jozeph (Henk)** (gebore op 23 Julie 1952 in Hengelo) is 'n Nederlandse voormalige politikus vir die Volksparty vir Vryheid en Demokrasie (VVD), 'n regs-liberale party. Hy was minister in die kabinette Balkenende I, Balkenende II, Balkenende III, Rutte I, Rutte II en Rutte III gewees.

## Biografie 
Henk Kamp studeer aan die Sentrum vir Fiskale Studies (onderdeel van die Nederlandse Belastingdiens) en gaan werk as fiskale speurder. Hieronder volg 'n oorsig van sy verdere beroepe:

* lid van die stadsraad van Borculo, van 5 September 1978 tot 12 April 1994
* wethouer van Borculo, van 29 April 1986 tot 12 April 1994
* lid van die Provinsiale State van Gelderland, van Julie 1986 tot Mei 1994
* lid van die Tweede Kamer van die State-Generaal, van 17 Mei 1994 tot 22 Julie 2002
* lid van die Tweede Kamer der Staten-Generaal, van 30 Januarie 2003 tot 27 Mei 2003
* lid van die Tweede Kamer der Staten-Generaal, van 30 November 2006 tot 18 Desember 2008
* Kommissaris vir Bonaire, Sint Eustatius en Saba, van 1 Januarie 2009 tot 10 Oktober 2010

Opmerking: Kamp is as wethouer van Borculo belas met openbare werke, ruimtelike ordening, behuising, sport, ekonomiese aangeleenthede en omgewing.

## Bronne 
*  H.G.J. (Henk) Kamp, Parlement.com
Bert Koenders

**Albert Gerard (Bert) Koenders** (gebore 28 Mei 1958) is 'n Nederlandse voormalige diplomaat en politikus van die Party van die Arbeid (PvdA).

## Opleiding 
Koenders het in Internasionale Betrekkinge en Internasionale Ekonomie aan die Universiteit van Amsterdam gegradueer. Hy het ook Internasionale Studies aan die Johns Hopkins Universiteit in Washington, D.C. en Bologna gestudeer.

## Biografie 
Koenders was van 1997 tot 2007 'n lid gewees van die PvdA se Tweede Kamer-fraksie.

Van 2007 tot 2010 het hy minister van Ontwikkelingssamenwerking in die Balkenende IV-kabinet gewees.

Van 2011 tot 2014 het hy vir die Verenigde Nasies gewerk.

Van 17 Oktober 2014 tot 26 Oktober 2017 was hy minister van Buitelandse Sake in die Rutte II-kabinet gewees, as opvolger van die Rooms-Katolieke PvdA-minister Frans Timmermans.

## Bronne 
*  www.parlement.nl
Ronald Plasterk

**Ronald Hans Anton (Ronald) Plasterk** (gebore op 12 April 1957) is 'n Nederlandse bioloog en voormalige PvdA-politikus.

## Lewe 
Plasterk behaal die propedeuse ekonomie aan die Universiteit van Amsterdam en 'n graad in biologie aan die Universiteit van Leiden. Vir sy landelike politieke loopbaan is hy 'n lid van die stadsraad en werksaam aan verskillende universiteite. In 1984 promoveer hy tot doktor in die natuurwetenskappe met 'n tesis oor genetiese ondersoeke na die platwurm. Daarna is hy van 2007 tot 2010 minister van Onderwys, Kultuur en Wetenskap in die Balkenende IV-kabinet, van 2010 tot 2012 'n lid van die Tweede Kamer en van 2012 tot 2017 Minister van Binnelandse Sake en Koninkrykverhoudinge in die Rutte II-kabinet.

Plasterk is 'n oortuigde Ateïs.
Lodewijk Asscher

**Lodewijk Frans Asscher** (gebore op 27 September 1974 in Amsterdam) is 'n Nederlandse regsgeleerde en politikus vir die Party van die Arbeid (PvdA), 'n gematigde sosialistiese party. Hy was minister van Sosiale Sake en Werkgeleenthede in die Rutte II-kabinet, bestaande uit VVD en PvdA, gewees. Van einde 2016 tot begin 2021 was hy ook die PvdA se politieke leier gewees.

## Lewe 
Asscher het in die regte gestudeer aan die Universiteit van Amsterdam en promoveer in 2002. Hy het ook enige tyd sielkunde aan die Universiteit van Amsterdam gestudeer, maar enkel die eerste jaar gehaal. Hy was van 2002 tot 2006 'n lid van die stadsraad van die gemeente Amsterdam en van 2006 tot 2012 'n wethouer van dieselfde gemeente gewees, as ook waarnemend burgemeester in 2010. Van 5 November 2012 tot 26 Oktober 2017 was hy minister van Sosiale Sake en Werkgeleenthede en vise-premier gewees en daarbenewens van Desember 2016 tot Januarie 2021 politiek leier gewees.

Lodewijk Asscher is getroud en het drie kinders. Hy is 'n aanhanger van die liberale Judaïsme.

## Eksterne skakels 
* Dr. L.F. (Lodewijk) Asscher, Parlement.com
Gary Oldman

**Gary Leonard Oldman** (gebore op 21 Maart 1958) is ’n Britse akteur, rolprentmaker, musikant en skrywer. Hy is bekend vir sy "groot" toneelspelstyl en is een van die mees gevierde akteurs van sy generasie, met ’n veelsydige loopbaan wat die teater, rolprente en televisie insluit.

## Loopbaan 
Oldman het in 1979 op die verhoog begin toneelspeel en het sy eerste rolprentrol in 1983 in *Meantime* gekry. Hy het steeds in teaters verskyn, in onder meer *The Massacre at Paris* (1980), *Entertaining Mr Sloane* (1983), *Saved* (1983), *Women Beware Women* (1986) en *Hamlet* (1987). Ná sy uitbeelding van Sid Vicious en Joe Orton in onderskeidelik die biografiese rolprente *Sid and Nancy* (1986) en *Prick Up Your Ears* (1987), het die bekroonde resensent Roger Ebert hom "die beste jong Britse akteur" genoem. Vir laasgenoemde rol het Oldman sy eerste Bafta-benoeming gekry. Rolle in *The Firm* (1989) en *Rosencrantz & Guildenstern Are Dead* (1990) het hom verder gevestig as ’n briljante akteur.

Oldman was ook te sien in *State of Grace* (1990) as ’n Iers-Amerikaanse bendelid, in *JFK* (1991) as Lee Harvey Oswald en in ''Bram Stoker's Dracula* (1992) as Dracula; vir laasgenoemde het hy die Saturn-prys vir beste akteur gewen. Hy het veral naam gemaak met die uitbeelding van skurke, soos in *Léon: The Professional* (1994). Van sy ander prente was *True Romance* (1993), *The Fifth Element* (1997), *Air Force One* (1997) en *The Contender* (2000), waarvoor hy ’n Screen Actors Guild Award vir beste manlike byspeler gewen het. Hy was ook Beethoven in *Immortal Beloved* (1994). In die 21ste eeu was hy in prente soos die *Harry Potter*-reeks, *The Dark Knight*-trilogie, *Tinker Tailor Soldier Spy* (2011), waarvoor hy vir ’n Oscar en Bafta vir beste akteur benoem is, en *Dawn of the Planet of the Apes'' (2014). 

## Pryse en benoemings 
Van Gary Oldman se belangrikste pryse en benoemings is:

### Oscars 
### Baftas 
### Golden Globes 
### Screen Actors Guild Awards 
## Verwysings 
## Eksterne skakels
Hollandse siekte

In die ekonomiese wetenskappe verwys die vakterm **Hollandse siekte** na die negatiewe ekonomiese gevolge wat uit 'n sterk styging in 'n land se inkomste (en die gepaardgaande oorwaardering van sy geldeenheid) voortspruit. 'n Sodanige effek word veral met die ontdekking van natuurlike hulpbronne (soos byvoorbeeld aardgas of ruolie) verbind, maar dit kan ook die gevolg wees van enige sterk toename in 'n nasionale ekonomie se buitelandse valutareserwes, insluitende grootskaalse regstreekse buitelandse beleggings, buitelandse ontwikkelingshulp of 'n aansienlike styging in die prys van natuurlike hulpbronne of ander uitvoergoedere waarop 'n ekonomie hoofsaaklik steun.

## Ekonomiese effek 
Die Hollandse siekte het 'n drieledige effek op 'n ekonomie. Eerstens verhoog dit die pryse van verwerkte uitvoergoedere en verminder sodoende 'n land se mededingendheid op die wêreldmark. Tweedens lei die oorwaardering van die nasionale geldeenheid tot 'n sterk toename in invoere. Oor die langtermyn kan albei effekte daartoe lei dat vervaardigingskapasiteite en werkgeleenthede in die nywerheidsbedryf na ander lande met 'n goedkoper arbeidsmark verskuif word. So kan ondernemings in die vervaardigingsektor nadelig geraak word deur die welvaart wat in die primêre sektor (byvoorbeeld mynbou) geskep word. Derdens kan dit die owerheid se oë laat sluit vir begrotingsprobleme.

## Oorsprong 
Die term is vir die eerste keer deur *The Economist* gebruik wat die agteruitgang van die Nederlandse vervaardigingsbedryf in 'n artikel in sy uitgawe van 26 November 1977 behandel het.

Dit het sy oorsprong in 'n resessie waarin die Nederlandse ekonomie in die 1960's gedompel is ná die ontdekking van groot aardgasvelde in die suidelike Noordsee en in die provinsie Groningen in 1959. Die grootskaalse invloei van buitelandse valuta as gevolg van aardgasuitvoere het tot 'n sterk styging in die waarde van die Nederlandse gulden gelei, terwyl Nederlandse verwerkte goedere nie meer mededingend op die wêreldmark was nie.

'n Soortgelyke negatiewe effek is in die 1970's in die Verenigde Koninkryk ervaar nadat die olieprys vervierdubbel het en sodoende olieontginning langs die Skotse Noordseekus winsgewend gemaak het. Teen die laat sewentigerjare het die land, wat tradisioneel op ruolie-invoere aangewese was, self 'n netto-uitvoerder van ruolie geword.

Die Britse pond se waarde het skerp gestyg, maar die Britse ekonomie het nogtans 'n resessie betree nadat werknemers op hoër lone en salarisse aangedring het en die land se internasionale mededingendheid gedaal het.

In 2015 en 2016 het die Noorse ekonomie aan 'n ernstige geval van Hollandse siekte gely nadat oliepryse op die wêreldmark skerp gedaal het.

## Sien ook
* Hulpbronvloek

## Verwysings
Nick Nolte

**Nicholas King** "**Nick**" **Nolte** (gebore op 8 Februarie 1941) is ’n Amerikaanse akteur en voormalige model. 

## Loopbaan 
duimnael|links|Nolte as Tom Jordache in *Rich Man, Poor Man*.
Nolte het eers in die TV-reeks *Rich Man, Poor Man* gespeel wat op Irwin Shaw se trefferroman van 1970 geskoei was. Later was hy in nog meer as 40 rolprente te sien, waarin hy uiteenlopende karakters vertolk het. Dit, tesame met sy atletiese bou en rasperstem, was die kenmerke van sy loopbaan. 

In 1973 het hy as gaskunstenaar opgetree in die TV-reeks *Griff* se episode "Who Framed Billy the Kid?", as Billy Randolph, ’n voetbalspeler wat van moord beskuldig word. Hy het die Golden Globe vir beste akteur in ’n drama gewen en is benoem vir die Oscar vir beste akteur vir die 1991-fliek *The Prince of Tides*. Hy het ook Oscar-benoemings gekry vir *Affliction* (1998) en *Warrior* (2011). 

Van Nolte se ander prente sluit in *The Deep* (1977), *48 Hrs.* (1982), *Down and Out in Beverly Hills* (1986), *Another 48 Hrs.* (1990), *Everybody Wins* (1990), *Cape Fear* (1991), ''Lorenzo's Oil* (1992), *The Thin Red Line* (1998), *Hulk* (2003), *The Good Thief* (2003), *Hotel Rwanda* (2004) en *A Walk in the Woods* (2015).

## Persoonlike lewe 
Nolte was sy lewe lank gereeld in die moeilikheid. In 1965 is hy in hegtenis geneem vir die verkoop van vervalste dokumente. Hy het ’n vonnis van 45 dae tronkstraf en ’n boete van $75&nbsp;000 gekry, maar die vonnis is "tydelik" opgeskort. 

Op 11 September 2002 is hy weer in hegtenis geneem, dié keer weens beweerde dronkbestuur. Drie dae later het hy in die Silver Hill-hospitaal in Connecticut inbespreek vir berading. Toetse het later gewys hy was onder die invloed van 4-hidroksiebutaansuur, ’n dwelmmiddel wat met afspraakverkragting (*date rape'') verbind word. Nolte se reaksie was dat hy die middel "al vier jaar lank gebruik en nog nooit verkrag is nie". In 2002 is hy weer aangekla van dronkbestuur. Hy het ’n opgeskorte vonnis van drie jaar gekry, met die opdrag om alkohol- en dwelmberading te kry en dat hy lukraak getoets moet word.

## Filmografie 
### Films 
### Televisie 
## Verwysings
Anna Karenina

**Anna Karenina** (Russies: Анна Каренина [ˈanːə kɐˈrʲenʲɪnə]) is 'n boek deur die Russiese skrywer Leo Tolstoi wat in 1878 uitgegee is. Dit word allerweë as een van die beste romans nóg beskou. Die boek vertel die verhaal van 'n getroude vrou, Anna Karenina, wat op 'n jong weermagoffisier verlief raak. Die verhaal is onder andere in 1935, 1948, 1997 en 2012 verfilm.

duimnael|links|Anna Karenina ontmoet haar seun.
Die roman verskyn van 1873 tot 1877 as 'n opvolgverhaal in die tydskrif *Roesski Wjestnik* ("Russiese Boodskapper"), totdat Tolstoi rusie met die uitgewer, Michail Katkof, aangaande gebeure in die laatste deel kry. Om dié rede is die volledige werk vir die eerste keer in 1878 in boekvorm gepubliseer.

Anna Karenina word algemeen as 'n hoogtepunt in realistiese fiksie gesien en Tolstoi het dit as sy eerste regte roman beskou. Daar word algemeen aanvaar dat die karakter van Anna op Maria Hartung (1832–1919), die oudste dogter van die Russiese digter Aleksander Poesjkin, gebaseer is. Tolstoi het haar per geleentheid ontmoet, waarna hy Poesjkin se prosa begin lees het en oor haar gefikseer het.

## Storielyn 
Die boek handel oor Anna, wat getroud is met die ou hoë amptenaar Karenin, maar verlief raak op die jonger graaf Wronski. Parallel hiermee word die verhoudings tussen twee kontrasterende egpare ook beskryf: Lewin (wat moontlik op Tolstoi self gebaseer is) en Kitty ondervind probleme in die eerste periode van hulle huwelik, maar die verhouding is tog suksesvol grootliks te danke aan die pligsbesef van die man. In teenstelling hiermee is Stefan Oblonski en Dolly al jare ongelukkig getroud, maar sy vrou aanvaar die huwelik ter wille van die kinders. Die roman vorm 'n gebalanseerde en afgeronde geheel. Alles bly tot op die laaste bladsye boeiend en geloofwaardig.

## Verwysings 
## Eksterne skakels 
*  Engelse vertaling van die boek
Jack Nicholson

**John Joseph "Jack" Nicholson** (gebore 22 April 1937) is ’n Amerikaanse akteur en rolprentmaker wat amper 60 jaar lank aktief was. Hy is bekend daarvoor dat hy ’n groot verskeidenheid hoofrolle en ondersteunende rolle vertolk het, insluitende satiriese komedie, romantiese flieks en donker uitbeeldings van psigopatiese karakters. In baie van sy flieks speel hy die buitestander, bitter swerwer en iemand wat teen die sosiale struktuur in opstand kom.

160px|links|duimnael|Nicholson in 1976.
Nicholson se 12 Oscar-benoemings maak hom die manlike akteur wat die meeste benoem is. Hy het die Oscar vir beste akteur twee keer gewen, vir die drama ''One Flew Over the Cuckoo's Nest* (1975) en die romantiese komedie *As Good as It Gets* (1997). Hy het ook die Oscar vir beste manlike byspeler gewen vir die komediedrama *Terms of Endearment'' (1983). Hy is een van net drie manlike akteurs wat drie Oscars gewen het.

Nicholson is een van net twee akteurs wat in elke dekade van die 1960's tot die 2000's vir ’n Oscar vir toneelspel benoem is; die ander een is Michael Caine. Hy het ook ses Golden Globes gewen en die Kennedysentrum-eerbewys in 2001 ontvang. In 1994 was hy een van die jongste akteurs wat die American Film Institute se prys vir lewenslange bydrae ontvang het.

Ander flieks waarin hy gesig gewys het, sluit in *Easy Rider* (1969), die drama *Five Easy Pieces* (1970), die komediedrama *The Last Detail* (1973), die neo-noir-raaiselfliek *Chinatown* (1974), die epiese prent *Reds* (1981) en die regsdrama *A Few Good Men* (1992). Hy was Jack Torrance in Stanley Kubrick se riller *The Shining* (1980), die Joker in *Batman* (1989) en Frank Costello in Martin Scorsese se neo-noir-misdaaddrama *The Departed* (2006)

## Sien ook 
* Filmografie van Jack Nicholson

## Verwysings 
## Eksterne skakels 
*
Rutte II-kabinet

350px|duimnael|Die Rutte II-kabinet

Die **Rutte II-kabinet**, die Nederlands kabinet wat het regeer van 5 November 2012 tot 26 Oktober 2017, het bestaan uit lede van die VVD en die PvdA. Die Eerste Minister en minister van Algemene Sake was Mark Rutte van die VVD-party, 'n regs-liberale party, gewees. Die vise-premier (ook minister van Sosiale Sake en Werkgeleenthede) was Lodewijk Asscher van die PvdA-party, 'n gematigde sosialistiese-demokratiese party, gewees.

## Kabinetslede 
### Algemene Sake 
* minister: Mark Rutte – VVD

### Binnelandse Sake en Koninkrykrelasies 
* minister: Ronald Plasterk – PvdA

### Buitelandse Sake 
* minister: Frans Timmermans – PvdA (tot 17 Oktober 2014)
* minister: Bert Koenders – PvdA (sedert 17 Oktober 2014)

### Ekonomiese Sake 
* minister: Henk Kamp – VVD
* adjunk-minister: Martijn van Dam – PvdA

### Finansies 
* minister: Jeroen Dijsselbloem – PvdA
* adjunk-minister: Erik Wiebes – VVD

### Infrastruktuur en Omgewingsake 
* minister: Melanie Schultz van Haegen-Maas Geesteranus
* adjunk-minister: Sharon Dijksma – PvdA

### Onderwys, Kultuur en Wetenskap 
* minister: Jet Bussemaker – PvdA
* adjunk-minister: Sander Dekker – VVD

### Sosiale Sake en Werkgeleenthede 
* minister: Lodewijk Asscher – PvdA
* adjunk-minister: Jetta Klijnsma – PvdA

### Veiligheid en Justisie 
* minister: Ivo Opstelten – VVD (tot 10 Maart 2015)
* minister: Ard van der Steur – VVD (van 20 Maart 2015 tot 27 Januarie 2017)
* minister: Stef Blok – VVD (sedert 27 Januari 2017)
* adjunk-minister: Fred Teeven – VVD (tot 10 Maart 2015)
* adjunk-minister: Klaas Dijkhoff – VVD (tot 4 Oktober 2017)

### Verdediging 
* minister: Jeanine Hennis-Plasschaert – VVD (tot 4 Oktober 2017)
* minister: Klaas Dijkhoff - VVD (sedert 4 Oktober 2017)

### Volksgesondheid, Welsyn en Sport 
* minister: Edith Schippers – VVD
* adjunk-minister: Martin van Rijn – PvdA

### Sonder portefeulje 
* minister van Buitelandse Handel en Ontwikkelingssamewerking: Lilianne Ploumen – PvdA
* minister van Behuising en Rijksdienst: Stef Blok – VVD

## Sien ook 
* Lys van kabinette van Nederland

## Bronne 
*  Kabinet-Rutte II (2012-2017), Parlement.com

## Eksterne skakels 
*  Rutte II-kabinet, Rijksoverheid.nl
Witkol-klipkabeljou

Die **witkol-klipkabeljou** (*Epinephelus coeruleopunctatus*) is 'n vis wat voorkom in die Indies-Pasifiese area, Oos-Afrika suidwaarts tot by die Oos-Kaap. In Engels staan die vis bekend as die *Whitespotted rockcod*.

## Identifikasie 
Hierdie vis kom algemeen voor en word tot 60&nbsp;cm lank. Die vis is donkerblou tot grysbruin van kleur met groot wit vlekke wat gemeng met kleiner kolletjies oor die hele lyf voorkom. Die kop is gepunt terwyl die agterste gedeelte van die stertvin swart is met geen kolle op nie.

Die vis leef aflandig op koraal- en rotsriwwe in water wat 4 tot 65 m diep is. Die vis is 'n alleenloper en bly gewoonlik in die dag naby onderwatergrotte of -skeure. Hulle vreet vissies en skaaldiere.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* *The Reef Guide: Fishes, corals, nudibranchs & other invertebrates: East & South Coasts of Southern Africa.* Dennis King & Valda Fraser. Struik Nature. 2014 

## Eksterne skakel 
* http://www.fishbase.org/summary/SpeciesSummary.php?ID=6440&genusname=Epinephelus&speciesname=coeruleopunctatus&AT=Epinephelus+coeruleopunctatus&lang=English
Annette Bening

**Annette Carol Bening** (gebore op 29 Mei 1958) is ’n Amerikaanse aktrise. 

## Loopbaan 
Sy het haar loopbaan op die verhoog begin en is in 1987 vir die Tony vir beste aktrise in ’n toneelstuk benoem vir haar spel in *Coastal Disturbances*. Sy is vier keer vir ’n Oscar benoem, vir die rolprente *The Grifters* (1990), *American Beauty* (1999), *Being Julia* (2004) en *The Kids Are All Right* (2010). Sy het ’n Bafta gewen vir *American Beauty* en ’n Golden Globe vir *Being Julia* en *The Kids Are All Right*. Haar ander prente sluit in *Valmont* (1989), *Bugsy* (1991), *The American President* (1995), *The Siege* (1998), *Open Range* (2003) en *Running with Scissors* (2006).

In 2006 is sy vir ’n Emmy benoem vir haar spel as Jean Harris in *Mrs. Harris*. In dieselfde jaar het sy ’n ster gekry op die Hollywood Walk of Fame.

## Verwysings
Sharon Dijksma

**Sharon Alida Maria (Sharon) Dijksma** (gebore op 16 April 1971 in Hoogkerk, Groningen) is 'n Nederlandse politikus van die PvdA.

Sedert 17 Desember 2020 is sy die burgemeester van Utrecht.

## Biografie 
Dijksma volg Voorbereidende Wetenskaplike Onderwys (VWO) aan die Kamerlingh Onnes College in Groningen en studeer aanvanklik regte aan die Rijksuniversiteit Groningen en daarna bestuurskunde aan die Universiteit Twente, maar voltooi nie een van die twee nie.

Sy was reeds op 23-jarige ouderdom (vanaf 1994 tot 2007) lid van die Tweede Kamer van die State-Generaal namens die sosialisties-demokratiese Party van die Arbeid. Van 2007 tot 2010 het sy in die Balkenende IV-kabinet as adjunk-minister van Onderwys, Kultuur en Wetenskap gedien. Van 2010 tot 2012 was sy weer Tweede Kamerlid, en van 2012 tot 2015 adjunk-minister van Ekonomiese Sake. Sy was vanaf 2015 tot 2017 adjunk-minister van Infrastruktuur en Omgewingsake vir die Rutte II-kabinet.

Vanaf 2018 tot 2020 het sy gedien as adjunk-burgemeester van Amsterdam.

## Persoonlik 
Sy is getroud en sy en haar man het drie kinders: twee dogters en 'n seun. Hulle het 'n geruime tyd lank in Enschede, 'n Nederlandse stad in die provinsie Overijssel gewoon, maar is tans woonagtig in Amsterdam.

## Eksterne skakels 
* S.A.M. (Sharon) Dijksma, Parlement.com
Jeanine Hennis-Plasschaert

**Jeanine Antoinette Hennis-Plasschaert** (gebore 7 April 1973 in Heerlen) is 'n Nederlandse politikus vir die regs-liberale VVD-party. Sy was die Minister van Verdediging in die Rutte II-kabinet gewees. Sedert 2018 werk sy by die Verenigde Nasies.

## Opleiding 
Hennis studeer van 1991 tot 1994 regte aan die Rijksuniversiteit Utrecht, maar voltooi nie haar studies nie. In 1994 word sy opgelei as sekretaris van die European Secretarial Academy aan Instituut Schoevers te Utrecht.

## Loopbaan 
Voordat Hennis die politiek betree het, was sy 'n medewerker by die Europese Kommissie vir Uitbreiding, 'n deel van die Europese Unie. Sy is ook namens hierdie Kommissie uitgestuur na Riga (Letland). Daarna was sy werksaam as adviseur by 'n internasionale rekenmeesterskantoor en by die Kollege van Burgemeester en Wethouers van die gemeente Amsterdam. In 2004 is sy 'n lid van die Europese Parlement, in 2010 van die Tweede Kamer, van 2012 tot 2017 is sy Minister van Verdediging en in 2017 is sy opnuut 'n lid van die Tweede Kamer.

## Persoonlik 
Jeanine Hennis-Plasschaert is sedert 27 September 2003 getroud met Erik-Jan Hennis. Hulle is Rooms-Katoliek opgevoed.

## Bronne 
* Lewensloop, Parlement.com
Woody Harrelson

**Woodrow Tracy** "**Woody**" **Harrelson** (gebore op 23 Julie 1961) is ’n Amerikaanse akteur, aktivis en skrywer. Hy is twee keer vir ’n Oscar benoem en het ’n Emmy gewen.

## Loopbaan 
Die rol waarvoor hy bekend geraak het, was as die kroegman Woody Boyd in die televisiesitkom *Cheers* (1982-1993), waarvoor hy vyf keer vir ’n Emmy benoem is (en een gewen het). Van sy noemenswaardige rolprentrolle sluit in Dustin Pennett in *Cool Blue* (1989), Billy Hoyle in ''White Men Can't Jump* (1992), Mickey Knox in *Natural Born Killers* (1994), Roy Munson in *Kingpin* (1996), Larry Flynt in *The People vs. Larry Flynt* (ook 1996), Dusty in *A Prairie Home Companion* (2006), kaptein Tony Stone in *The Messenger* (2009), Tallahassee in *Zombieland* (ook 2009) en Haymitch Abernathy in die *The Hunger Games*-reeks (2012-2015).

Harrelson het vir *The People vs. Larry Flynt* en *The Messenger* ’n Oscar-benoeming vir onderskeidelik beste akteur en beste manlike byspeler gekry. 

In 2014 het hy die rol van speurder Martin Hart vertolk in die misdaaddramareeks *True Detective'', waarin hy saam met Matthew McConaughey verskyn en waarvoor hy en McConaughey albei vir ’n Emmy benoem is.

## Verwysings
Colin Firth

**Colin Andrew Firth** CBE (gebore op 10 September 1960) is ’n Britse akteur. Sy 42 prente het wêreldwyd al meer as $3&nbsp;miljard ingebring. Sy broer, Jonathan Firth, is ook 'n akteur. 

## Loopbaan 
Hy was in die 1980's deel van die opkomende jong Britse akteurs, en dit was eers in 1995 met sy rol as Mr. Darcy in die TV-reeks *Pride and Prejudice* dat hy groter erkenning gekry het. Dit het gelei tot rolle in rolprente soos *The English Patient*, ''Bridget Jones's Diary* (waarvoor hy vir ’n Bafta benoem is), *Shakespeare in Love* en *Love Actually*. In 2009 het hy groot lof gekry vir sy hoofrol in *A Single Man*, waarvoor hy vir ’n Oscar benoem is en die Bafta vir beste akteur gewen het. 

In 2011 het hy ’n ster op die Hollywood Walk of Fame gekry en is hy aangewys as een van die tydskrif *Time* se "Time 100". In 2014 het hy in die aksiespioenasiekomedie *Kingsman: The Secret Service* gespeel, wat ’n kommersiële sukses was en goeie resensies gekry het.

Firth het ’n Oscar, Golden Globe, twee Britse Akademiepryse en drie Screen Actors Guild Awards gewen, sowel as die Volpi Cup. Sy bekendste en mees geloofde rol was as koning George VI van die Verenigde Koninkryk in *The King's Speech'' (2010), waarvoor hy ’n Oscar en verskeie ander pryse gewen het vir beste akteur.

## Ander projekte 
Firth is in veldtogte betrokke vir die regte van inheemse bevolkingsgroepe en is lid van Survival International. Hy veg ook vir die regte van asielsoekers en vlugtelinge, en vir die omgewing. Hy het opdrag gegee vir ’n wetenskaplike dokument oor die ondersoek na die verskille in die breinstruktuur van mense van verskillende politieke oriëntasies, en word erken as een van die medeskrywers daarvan.

## Verwysings
Christopher Plummer

**Arthur Christopher Orme Plummer** CC (13 Desember 1929–5 Februarie 2021) was ’n Kanadese teater-, rolprent- en televisieakteur. 

## Loopbaan 
duimnael|links|160px|’n Foto deur Carl van Vechten, 1959.
Nadat hy sy rolprentdebuut in die 1958 prent *Stage Struck* gemaak het, het hy ’n suksesvolle loopbaan gehad wat oor vyf dekades strek. 

Van Plummer se mees noemenswaardige rolle was in *Battle of Britain* (1969), *Waterloo* (1970), *The Return of the Pink Panther* (1975), *Murder by Decree* (1979), *Star Trek VI: The Undiscovered Country* (1991), *A Beautiful Mind* (2001), *Nicholas Nickleby* (2002), *The New World* (2005), *Inside Man* (2006), *The Imaginarium of Doctor Parnassus* (2009) en *The Girl with the Dragon Tattoo* (2011). Hy het verskeie historiese figure uitgebeeld, onder andere Rudyard Kipling in *The Man Who Would Be King* (1975), Mike Wallace in *The Insider* (1999) en Leo Tolstoi in *The Last Station* (2009).

Van al sy uiteenlopende rolle is Plummer vir baie mense die bekendste vir dié van kaptein Georg von Trapp in die 1965-treffermusiekprent *The Sound of Music*, saam met Julie Andrews. Hy het ook in verskeie televisieprojekte gespeel, soos die minireeks *The Thorn Birds*.

Plummer het talle pryse vir sy werk gewen, onder meer ’n Oscar, twee Emmys, twee Tonys, ’n Golden Globe, ’n Screen Actors Guild Award en ’n Bafta. Toe hy op die 84ste Oscar-toekenningsaand in 2012 op die ouderdom van 82 ’n Oscar wen vir *Beginners*, het hy die oudste persoon nog geword wat dié prys inpalm.

## Verwysings
Skotte

: *Hierdie artikel handel oor die etniese groep. Vir die taal, sien Skots-Gaelies.*

Die **Skotte** (Engels: *Scots* of *Scottish people*, Skots: *Scots Fowk*, Skots-Gaelies: *Albannaich*) is 'n Keltiese nasie en etniese groep inheems aan Skotland en die omliggende eilande. Histories gesien het hulle ontstaan uit 'n samesmelting van twee groepe — die Pikte en die Gaele — wat in die 9de eeu die Koninkryk van Skotland (of *Alba*) gestig het en vermoedelik in etnotaalkundige opsig Kelte was. Later is die naburige Kumbriese Britone, wat ook 'n Keltiese taal gepraat het, asook die Germaanstalige Anglo-Sakse en Noormanne, in die Skotse nasie integreer.

duimnael|links|Skotse kilt-mode in 'n toonvenster in Buchanan Street, Glasgow
In moderne opsig word die terme "Skotse mense" of "Skotte" gebruik om na iemand te verwys wat in taalkundige, kulturele, voorvaderlike of genetiese opsig van Skotse afkoms is. Die Latynse word *Scotti* het oorspronklik na die Gaele verwys maar word nou gebruik om na al die inwoners van Skotland te verwys. Hoewel dit soms as argaïes of ongunstig beskou word, word die term *Scotch* ook gebruik om na die Skotse mense te verwys, maar dit is hede hoofsaaklik buite Skotland gebruiklik.

Daar is mense van Skotse afkoms in baie lande buite Skotland. Emigrasie, beïnvloed deur faktore soos die Hoogland en Laeveld se klane, die Skotse lidmaatskap in die Britse Ryk, en in die onlangse tyd industriële agteruitgang en werkloosheid, het tot gevolg gehad dat Skotse mense wêreldwyd gevestig het. Groot bevolkings van Skotse mense het hulle in die Nuwe Wêreld-lande van Noord- en Suid-Amerika, Australië en Nieu-Seeland, gevestig. Daar is 'n Skotse teenwoordigheid op 'n besonders hoë vlak in Kanada, wat oor die hoogste vlak van Skotse afstammelinge per inwoner in die wêreld en die tweede grootste bevolking van Skotse afstammelinge na die Verenigde State beskik. Hulle het hul Skotse tale en kultuur meegebring.

Skotland het migrasie en vestiging van mense op verskillende tye oor die geskiedenis heen gesien. Die Gaele, die Pikte en die Britone het verskeie mites van oorsprong, soos die meeste Middeleeuse Europese volke. Germaanse setlars, soos die Angel-Saksers, het hulle vroeg in die 7de eeu in Skotland gevestig. Skandinawiese setlaars het tydens die 8ste eeu in baie dele van Skotland voet aan wal gesit. In die Hoë Middeleeue, vanaf die heerskap van David I van Skotland, het emigrante vanuit Frankryk, Engeland en die Lae Lande na Skotland gekom. Sommige bekende Skotse vanne, insluitende dié van Bruce, Balliol, Murray en Stewart het in hierdie tyd na Skotland gekom. Vandag is Skotland een van die vier lande van die Verenigde Koninkryk en die meerderheid van die mense wat in Skotland leef is Britse burgers.

## Verwysings 
## Bronne 
* 15px Hierdie artikel is vertaal uit die Engelse Wikipedia

## Eksterne skakels
Vivian Braaf

**Vivian Braaf** is 'n Suid-Afrikaanse akteur, regisseur en toneelskrywer. Hy is die broer van Peter Braaf.

## Lewe en werk 
In die vroeë tagtigerjare studeer hy aan die Kaap Skiereiland Technikon. Hy is eers as akteur verbonde aan Cape Flats Players en begin dan om sy eie dramas, soos “*Die bulldozers het gekom*”, te skryf vir opvoering. In 1985 stig hy die Pensinsula Group for Performing Arts, vir wie hy dramas skryf en opvoerings regisseur. Later besluit hy om die kennis wat hy by die Cape Flats Players opgedoen het, aan te wend vir meer Christelike opvoerings. By die Anglikaanse Kerk in Blackheath naby Kaapstad stig hy dan die Pure Image-groep, wat hom daarvoor beywer om 'n geestelike boodskap uit te dra aan die gemeenskap en terselfdertyd aktueel te wees en voer so onder andere “*Elke duiwel kry sy dag*” en “*Practice wat djy preach*” op. In 1996 is hy ook verantwoordelik vir die reëling van die Blackheath Kunstefees in die Blackheath Gemeenskapsaal, waar verskillende amateur dramagroepe van die omgewing dramas van plaaslike skrywers soos Melvin Whitebooi opvoer. So poog hy om 'n liefde vir drama by die jongmense te kweek.

## Skryfwerk 
“***Die bulldozers het gekom***” het die tema van gedwonge uitsettings onder die apartheidsera Groepsgebiedewet. “***Elke duiwel kry sy dag***” handel oor mense wat vigs op verskillende maniere opgedoen het. Een kry die virus deurdat sy ma dit vóór sy geboorte opgedoen het, en die ander weens sy losbandige lewe. Die stuk beeld uit hoe die duiwel mense kan manipuleer en ook hoe die Here ingryp. Benewens op die Kaapse Vlakte word hierdie drama ook op Atlantis, Mamre en Vredenburg opgevoer. “***Practice wat djy preach***”, is propvol humor en handel oor die daaglikse wel en weë van die hedendaagse tiener. Hy skryf ook “***Gaan vlug met jou smarte***”.

## Ander verwysings 
* Van Coller, H.P. (red.) “Perspektief en Profiel Deel 3” Van Schaik-Uitgewers Pretoria Eerste uitgawe 2006

## Verwysings
Alexander Pechtold

**Alexander Pechtold** (gebore 16 Desember 1965 in Delft) is 'n Nederlandse voormalige politikus van die D66-party, 'n links-liberale, progressiewe politieke party met enkele sosialisties-demokratiese standpunte, onder ander oor kultuur, emansipasie en omgewingsake. Hy was burgemeester, minister, parlementslid, en politiek leier gewees.

## Lewe 
Pechtold is gebore in Delft maar grootgeword in Rhoon (beide lê in die provinsie Zuid-Holland).

### Opleiding 
Nadat hy sy opvoeding aan die gimnasium in Rotterdam voltooi het, het Pechtold regte gestudeer aan die Rijksuniversiteit Leiden. Hy het die regstudie egter nie voltooi nie. Vervolgens het hy kunsgeskiedenis en argeologie gestudeer aan hierdie universiteit. Hy het op 'n doktorale tesis oor sewentiende- en agtiende-eeuse skilderkuns afgestudeer. Ook het hy in 1995 die diploma vir afslaer behaal.

### Loopbaan 
Pechtold begin sy loopbaan as afslaer by Van Stockums Veilings in Den Haag vir die veiling van skilderye. Van 1994 tot 2003 is hy 'n lid van die munisipale raad van Leiden, 'n paar keer onderbreek deur sy funksie as wethouer. Van 2002 tot 2005 is hy algemeen voorsitter van die D66-party. Van 2003 tot 2005 is hy burgemeester van Wageningen. Van 2005 tot 2006 is Pechtold minister sonder portefeulje, naamlik minister vir Bestuurlike Hernuwing en Koninkryksrelasies in die Balkenende II-kabinet. Van 2006 tot 2018 was hy 'n lid van die Tweede Kamer van die State-Generaal vir die Demokrate 66 en ook fraksie- en politieke leier gewees. 

Sedert 4 September 2025 is hy die Delft se burgemeester.

#### Politieke aktiwiteite 
* Pechtold het in Julie 2005 'n brief gepubliseer oor bestuurlike hernuwing, waarin 'n agenda vir demokratiese innovasies aangebied is. Daar kom 'n burgerforum kiesstelsel en 'n Nasionale Konvensie oor die plek van die Grondwet in die staatsbestel. Aangekondig word dat die kiesdrempel verlaag sal word na 12,5 persent van die kiesdeler. In 2010 moet die burgemeester gekies word.
* Pechtold het gedien in 2014 saam met sy kollega-fraksievoorsitters Wilders (PVV), Roemer (SP), Van Haersma Buma (CDA), Van Ojik (GL) en Thieme (PvdD) 'n mosie van wantroue in teen minister Plasterk vanweë dit verkeerd en onvolledig inlig van die Kamer oor die intelligensiedienste. Die mosie is verwerp, waarby die ondertekeningsmaatskappy breuke voor gestem.

## Taalverdediging 
Die Nederlandse stigting taalverdediging wat sorge het oor die verengelsing van Nederland het besware teen Pechtold se houding teenoor hierdie vraagstuk. Pechtold vind dat meer kinders van 4 jaar aan Engels blootgestel moet word en dat dit belangriker is as byvoorbeeld rekenvaardighede.

## Om te weet 
Pechtold was getroud met Froukje Idema en het met haar twee kinders verwek. Hy is woonagtig in Wageningen. Sy stokperdjie is skilderyekunst. In 2012 het hy 'n boek geskryf, wat gepubliseer is op 3 Februarie 2012. Dit het as titel: "Henk, Ingrid en Alexander".

## Bronne 
*  Parlement.com - biografie
*  - Webtuise van D66

## Verwysings